ทหารไทยบีบป่าเกาะ วางหลักประกันLUXF
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — บลจ.ทหารไทย เล็งตั้งที่ปรึกษากฎหมายบังคับ “ป่าเกาะ” วางหลักประกันให้กองทุน LUXF ตามสัญญา หลังผู้ถือหน่วยลงทุนไม่อนุมัติให้ผ่อนผัน
บริษัทหลักทรัพย์จัดการกองทุนรวม (บลจ.) ทหารไทย ในฐานะผู้จัดการกองทุนรวมอสังหาริม ทรัพย์ลักซ์ชัวรี่ (LUXF) ได้จัดประชุมผู้ถือหน่วยลงทุนของกองทุน เมื่อวันที่ 24 ธ.ค.ที่ผ่านมา โดยที่ประชุมมีมติด้วยเสียงไม่ถึง 3 ใน 4 จึงไม่อนุมัติให้ผ่อนผันหรือดำเนินการอื่นใดกรณีที่มีเหตุผิดนัดตามสัญญาตกลงกระทำการระหว่างบริษัท โรงแรม ป่าเกาะ และกองทุนรวมในส่วนของการเติมเงินหลักประกันเข้าบัญชีหลักประกันหรือส่งมอบหนังสือค้ำประกันแทน
บลจ.ทหารไทย จะแต่งตั้งที่ปรึกษากฎหมาย และส่งหนังสือบอกกล่าวให้ป่าเกาะปฏิบัติตามสัญญาที่บริษัทจัดการเห็นสมควรต่อไป 
สำหรับผู้ถือหน่วยลงทุนของกองทุน ณ วันที่ 13 ธ.ค. 2553 มีคนดังถือหน่วยลงทุนหลายราย เช่น นางโชติกา สวนานนท์ กรรมการผู้จัดการ บลจ.ไทยพาณิชย์ ถืออยู่ 2.3 ล้านหน่วย หรือ 1.17% นางปราณี เผอิญโชค 2 ล้านหน่วย หรือ 1.02 % นายสันติ วิริยะรังสฤษฏ์ ถือ 1.5 ล้านหน่วย หรือ 0.76% และน.ส.สุวนันท์ คงยิ่ง นักแสดงชื่อดัง ถือ 1 ล้านหน่วย หรือ 0.51%